呢種距離，其實喺普通嘅平面設計亦會遇到，例如，如果用投影機播powerpoint，打落銀幕嘅字如果要最尾一行嘅人都睇到，就應該計返最細可以用幾大隻嘅字，間房大啲，隨時已經講緊10米嘅距離。當然，如果個距離要用到300點大嘅字，個設計師並唔會指定300點嘅字大細，而係要按照銀幕上面影像嘅大細，計返電腦上面幾大隻字喺投影之後會變成300點。